kardosdrur/scandi-wiki huggingface dataset:
Ole Thyssen

Ole Thyssen (født 3. november 1944) er professor emeritus, dr.phil. ved Institut for ledelse, politik og filosofi på Copenhagen Business School (CBS). 

Hans bog Det filosofiske blik blev nomineret til Årets historiske bog i 2012, der uddeles af Dansk Historisk Fællesråd.

Thyssen blev uddannet mag.art. i filosofi fra Københavns Universitet i 1971 og modtog sin doktorgrad samme sted i 1976. Blandt andet med afsæt i den tyske sociolog og filosof Niklas Luhmanns systemteori har han analyseret etik og æstetik i organisationer. I den senere del af sin karriere har Thyssen fokuseret på filosofihistorie og politisk filosofi herunder statsteori.

Udvalgte Publikationer 
 Utopisk dialektik Gyldendal, 1976
 Den anden natur Vindrose, 1982
 Teknokosmos — om teknik og menneskerettigheder Gyldendal, 1985
 Nutiden — det overfyldte rum Gyldendal, 1993
 I hinandens øjne — bidrag til en kynisk etik Gyldendal, 1995
 En mærkelig lyst. Om iagttagelse af kunst Gyldendal, 1998
 Æstetisk erfaring Samfundslitteratur, 2005
 Værdiledelse 4. udg., Gyldendal 2004
 Genkendelsens under Gyldendal, 2004
 Æstetisk ledelse Gyldendal, 2003

Udmærkelser 
Ole Thyssen tildeltes i 2001 en livsvarig ydelse fra Statens Kunstfond for et "forfatterskab af almen kulturel betydning".

Kritik 
Ole Thyssen er ved flere lejligheder blevet kritiseret for, at han har markante antireligiøse og ateistiske holdninger, der ifølge kritikere gør hans faglige perspektiv fordomsfuldt og karikerende.

Kilder / Eksterne henvisninger 

Ole Thyssens webside på Copenhagen Business School 

Kunstnere på finansloven
Videnskabsformidlere fra Danmark
Professorer fra Copenhagen Business School
Filosoffer fra Danmark
Faglitterære forfattere fra Danmark
Debattører fra Danmark
Danskere i 1900-tallet
Danskere i 2000-tallet
Dansksprogede forfattere fra Danmark
Personer i Kraks Blå Bog
Sociologer fra Danmark
Henstedt-Ulzburg

Henstedt-Ulzburg er en by og amtsfri kommune i det nordlige Tyskland, beliggende under Kreis Segeberg i delstaten Slesvig-Holsten. Byen ligger 30 km nord for Hamborg. Floderne Alster og Pinnau har deres udspring i Henstedt-Ulzburg. Henstedt-Ulzburg ligger på den nordlige udbygningsakse i Metropolregion Hamburg, direkte nord for Norderstedt.

Henstedt-Ulzburg består af følgende områder
 Ulzburg
 Henstedt
 Ulzburg Süd
 Rhen
 Götzberg

Byer i Kreis Segeberg
Byer i Slesvig-Holsten
Ravnkilde

Ravnkilden udspringer i Gravlevdalen ved foden af Rebild Bakker i Himmerland i den nordlige del af Jylland

Ravnkilden er en af de smukkeste kilder i Danmark. Omkranset af gamle bøge ligger kilden som i en gryde i dalsiden. Talrige små kildebække sender vandet frem mod det gamle vadested, som man krydser tørskoet ved at hoppe fra sten til sten. Vest for vadestedet har kilden i 1996 fået et nyt forløb. Hvor vandet før løb i afvandingskanaler, finder det nu selv vej ned over engen på vej mod Kovads Bæk og videre ud i Lindenborg Å.

Ravnkilden er en såkaldt sumpkilde med en række små væld ved foden af bakkeskråningen. Vandet samles hurtigt til ét hastigt strømmende løb. Hvert sekund passerer 85 liter vand over vadestedet på Ravnkildevej. Vandet er 7-8° varmt året rundt. Det betyder, at på klare frostdage "koger" kilden (damper), og midt i sneen er der grønne planter.

Naturgenopretning
I sidste halvdel af 1800-tallet blev kilden berøvet sit naturlige løb ned over engen.

Kildehenvisning 
Artiklen er en sammenskrivning af oplysninger fundet hos følgende:
 Naturstyrelsen: Ravnkilde
 Naturturist Nordjylland: Kilderne i Rebild Bakker

Eksterne henvisninger 
 Rold Skov Leksikon 
 Foto på panoramio: 1 , 2 

Kilder i Danmark
Rebild Kommunes geografi
Rold Skov
Bezzerwizzer

Bezzerwizzer er en række danske quiz-spil. Spillet blev opfundet af Jesper Bülow, der grundlagde firmaet bag Bezzerwizzer-spillene i 2006.  

I 2011 blev brætspillene suppleret med et online quiz-univers med en række quizzer inden for en lang række emner. Online-delen lukker sommeren 2013.

Ud over de danske udgaver af spillet er Bezzerwizzer også udkommet i Sverige, Norge, England, USA, Finland og Tyskland. Uden for Norden er det legetøjsfirmaet Mattel, der står bag udgivelsen af spillene. 

I 2010 blev Bezzerwizzer+ valgt til Årets Familiespil af Legebranden.

Spillets gang 
Når spillet starter, får det første hold et spørgsmål. Hvis holdet svarer rigtigt, får det point. Derefter går turen videre til næste hold, og sådan fortsætter spillet, indtil et hold har vundet. 

I Bezzerwizzer Original, Familie og + er der en spilleplade med i spillet, og det gælder om at få sin spillebrik først i mål. I alle andre udgaver tælles der point på en blok.

Spørgsmålene er inddelt i 10-20 forskellige emner. Når man spiller, har man mulighed for at prioritere rækkefølgen af emner, så man får flest point for de emner, som man er god til. I alle Bezzerwizzers spil har spillerne også mulighed for at svare på de andre spilleres spørgsmål.

Referencer

Eksterne henvisninger 
 Bezzerwizzers hjemmeside
 Bezzerwizzer på BoardGameGeek

Brætspil
Quizspil
Mattel
Tre engle og fem løver

Tre engle og fem løver er en roman af Bjarne Reuter fra 1977. Det er den fjerde bog i Kidnapningsserien.

Bogen handler om Bertram der har fået stjålet og forbyttet sit maleri med et til 60 millioner.

Bogen er filmatiseret i filmen af samme navn fra 1982 med bl.a. Otto Brandenburg, Lisbet Dahl og Jesper Langberg.

Bøger af Bjarne Reuter
Litteratur i 1977
Børnearbejde

Børnearbejde betegner arbejds- eller erhvervsmæssig beskæftigelse af børn under en vis alder, bestemt af lovgivning eller samfundsmæssige normer. Denne praksis blev i årevis kritiseret af stribevis af børneorganisationer, sociale organisationer samt fagbevægelsen og den internationale arbejdsorganisation ILO. 

I 1989 fik kampen mod børnearbejde et internationalt gennembrud med vedtagelsen af FNs Konvention om Barnets Rettigheder (også kaldet Børnekonventionen), hvori børnearbejde anses for at være en uacceptabel udnyttelse af de pågældende børn. Konventionens artikel 32 siger således: "Deltagerstaterne anerkender barnets ret til beskyttelse mod økonomisk udnyttelse og mod at skulle udføre arbejde, som kan være farligt, gribe ind i barnets uddannelse, eller skade barnets sundhed eller dets fysiske, psykiske, åndelige, moralske eller sociale udvikling."

Børnearbejde i Danmark 
Børnearbejde var udbredt i Danmark i varierende omfang langt op i 1900-tallet. I landbruget blev børn anvendt systematisk helt ned til 10-års alderen, såvel til markarbejde som til arbejde i stalden med husdyr, m.m. Også i byerne var børnearbejdet udbredt i form af af bud- og lagerarbejde. Danmark havde eksempelvis svært ved at efterleve FNs Børnekonvention på grund af den udbredte tradition med danske børn og unges beskæftigelse som avisbude, som – selvom det omhandlede arbejde ikke hindrede børnenes udvikling og skolegang m.m – dog alligevel stred imod konventionen.

Børnearbejde i andre lande 
Iqbal Masih - (198316. april 1995) var en pakistansk dreng, der blev et symbol på hensynsløst børnearbejde i udviklingslandene. Han arbejdede som børneslave fra han var fire til han var ti, hvor han flygtede. Han blev dræbt som 12-årig i sit hjemland.

Referencer 

Arbejde
Arbejdsmarkedet
Schweizer

En schweizer kan være:

En person fra Schweiz
En soldat fra Schweizergarden

Se også
En portner som fx på Amalienborg kaldes svejtsere
Pike

{{harflertydig4|Pike et langt spyd - ikke at forveksle med vævningen piké eller piqué.}}

En pike er et langt spyd, som anvendtes af infanterister, pikenerer''', i tæt formation, primært som et middel  mod kavaleri.

Piken var et ekstremt langt våben, med en længde på op til seks-otte meter. Den var således uegnet til nærkamp, så pikenerer bar ofte et sværd ved siden som forsvar. På slagmarken anvendtes piker ofte i tætte pindsvineformationer, og beskyttede musketerer eller armbrøstskytter i nærheden mod rytteri. 

I 1400-tallet og 1500-tallet anvendtes piker med stor effektivitet af professionelle styrker af lejesoldater, især schweizere og landsknægte. I 1600-tallet blev pikerne mindre almindelige, da geværer med lang rækkevidde gjorde dem forældede.

Bagenden af piken støttedes mod jorden med pikenerens bageste fod og spidsen rettedes mod fjendens krop. Pikeneren kunne også løbe frem mod en stillestående rytter og spidde ham eller trække ham ned fra hesten med piken, eftersom spidsen ofte var forsynet med en krog.

På grund af pikens længde og vægt var den svær at styre, og for at være effektive, måtte pikenererne kæmpe i tæt formation med mindst tre geled med piker i alle retninger. Dette krævede en nøje koordination og at alle bevægelser udførtes efter forudbestemte mønstre.

Se også 
 Hellebard

Våben
Militærhistorie
Irkutsk oblast

Irkutsk oblast (, ) er en af 46 oblaster i Den Russiske Føderation. Oblasten har et areal på  km² og  indbyggere. Oblastens administrative center er placeret i byen Irkutsk, der har  indbyggere. Andre større byer er Bratsk med  indbyggere, og Angarsk, der har  indbyggere.

Geografi 

Irkutsk oblast ligger det sydøstlige i Sibirien og grænser op til Republikken Burjatia og Republikken Tyva mod syd og sydvest, til Krasnojarsk kraj mod vest, til Republikken Sakha mod nordøst, og til Zabajkalskij kraj mod øst.

I den sydøstlige del af oblasten ligger Bajkalsøen. Området er bjergrigt, med bjergtoppe op til 3000 moh. De største vandløb er floderne Angara og Lena. Op mod 75% af oblasten er skovklædt. Klimaet er koldt om vinteren og varmt om sommeren, med middeltemperatur – 26 °C i januar, og 18 °C i juli. I undergrunden i Irkutsk oblast findes der kul, guld, og jernmalm.

Demografi 

Ifølge folketællingen i 2002 var der 2,581 millioner indbyggere i Irkutsk oblast, hvilket gør det til den 21. mest folkerige russiske region. 79.31% var registrerede som boende i byer, 20.69% på landet. Befolkningssammensætningen var fordelt på 1.209 mill. mænd og 1.372 mill. kvinder. Med en befolkningstætheden på 3,5 personer per kvadratkilometer, er Irkutsk oblast relativ tyndt befolket. Det nationale russiske gennemsnit er 8,7 personer pr. km² (Danmark har en gennemsnitlig befolkningstæthed 128,47/km²).

Befolkningen er hovedsageligt etniske russere (89.9%) med en række mindre etniciteter. Burjaterne – et sibirsk mongolsk etnisk minoritetsfolkeslag – har deres egen administrative inddeling indenfor rammerne af Irkutsk oblast. Denne kaldes Ust-Ordynsk-Burjatia okrug. Indtil 1. januar 2008 var denne en autonom okrug direkte under den føderale enhed, indtil den blev lagt under Irkutsk oblast.

En anden mindre etnisk gruppe koncentreret i tre landsbyer (Pikhtinsk, Sredne-Pikhtinsk, og Dagnik) er de såkaldte ”Bughollændere”: efterkommere af tyske lutheranske bønder der i 19. århundrede havde bosat sig i det det daværende russiske Volhynien (nuværende vestlige Ukraine). Heraf havde en mindre gruppe på omkring 200 personer i perioden 1911-1915 immigreret videre østpå til Sibirien i søgen efter billig jord. På trods af at de ikke længere talte tysk blev de stadig under Sovjetunionen klassificeret som tyskere, og under 2. verdenskrig blev de fleste sendt i arbejdslejre frem for til militærtjeneste.

Irkutsk oblast gennemlevede en længerevarende befolkningstilbagegang efterfølgende Sovjetunionens sammenbrud. I 2008 blev der for første gang siden 1993 registreret en befolkningstilvækst. Men den fremtidige befolkningsudvikling forbliver dyster. I 2007 var den gennemsnitlige fødselsrate på 1,602 barn / kvinde. Dette tal dækker dog over en ekstrem lav fødselsrate i byerne (1,477 barn/kvinde) og en noget højere fødselsrate på landet 2,165 barn/kvinde).

National sammensætning

Administrativ inddeling

Byer 
Irkutsk, der samtidig er administrativt centrum for Irkutsk oblast, er langt den største by i regionen. Derudover er der 24 byer med over 10.000 indbyggere:

Referencer

Eksterne henvisninger 

 
Etableret i 1937
Anja Pärson

Anja Sofia Tess Pärson (født 25. april 1981 i Umeå) er en svensk tidligere professionel alpin skiløber, bosiddende i Monaco. Hun blev født i byen, Tärnaby, i det nordlige Sverige, hvor også andre store skiløbere som Ingemar Stenmark, Stig Strand og Jens Byggmark er født.

Karriere 
Anja Pärson er en af de mest succesrige alpine skiløbere i første årti i det 21. århundrede. Hun var i den periode en dominerende faktor sammen med kroatiske Janica Kostelić. 

Inden 2006-2007 sæsonen frygtede mange at Anja Pärsons karriere var forbi, og de mange anelser kom da også til ansigt, da hun ikke klarede sig så godt i world-cuppen. Men sidst på sæsonen bragede hun dog igennem ved VM på hjemmebane i svenske Åre, hvor hun vandt tre guldmedaljer, i styrtløb, kombination og i super-G som hun forsvarede for VM i 2005 i italienske Bormio. Med sejrene i styrtløb og kombination blev hun samtidig den første alpine skiløber i verdenshistorien, der har vundet guld ved VM i alle fem discipliner.

Hun har desuden vundet world-cuppen 2 gange, i 2004 og 2005, samt blevet nummer 2 i 2006. Hendes største sejr kom dog ved OL i Torino, hvor hun vandt guld i slalom. 

Hendes træner var samtidig hendes far.

Meritter

VM 
 Guld 
 Slalom (2001)
 Storslalom (2003, 2005)
 Super-G (2005, 2007)
 Styrtløb (2007)
 Kombination (2007)
 Sølv
 Nationalkonkurrencen (2007)
 Kombination (2005)
 Bronze
 Slalom (2007)
 Storslalom (2003)
 Super-Kombination (2011)
 Nationalkonkurrencen (2011)

OL 
 Guld
 Slalom (2006)
 Sølv
 Storslalom (2002)
 Bronze
 Slalom (2002)
 Styrtløb (2006)
 Kombination (2006)
 Super-Kombination (2010)

World-cup 
 1: 2004, 2005
 2: 2006
 3: 2003, 2009, 2010

World-cup sejre: 41

Øvrigt 
Årets kvindelige idrætsudøver i Sverige 2006.

Referencer

Eksterne henvisninger 

Freestyleskiløbere fra Sverige
Deltagere for Sverige ved vinter-OL 2010
Deltagere for Sverige ved vinter-OL 2006
Deltagere for Sverige ved vinter-OL 2002
Olympiske mestre fra Sverige
Olympiske sølvmedaljevindere fra Sverige
Olympiske bronzemedaljevindere fra Sverige
Personer fra Umeå
United Nations Environment Programme

United Nations Environmental Programme (UNEP) er FNs Miljøprogram og Miljøorganisation, der koordinerer FNs miljøaktiviteter, støtter udviklingslande med at indføre miljøvenlige programmer og politikker samt opfordrer til bæredygtig udvikling gennem anvendelse af mere miljøvenlige indsatser generelt.  UNEP har fra 2016 til 2019 været ledet af nordmanden Erik Solheim, men han meldte i november 2018 at han skal fratræde. I februar 2019 blev den danske økonom og miljøforkæmper Inger Andersen udnævnt som generaldirektør for UNEP. hvor hun tiltrådte i juni. 

FNs Miljøprogram UNEP blev grundlagt som et resultat af FNs miljøkonference i Stockholm i juni 1972 (United Nations Conference on the Human Environment, 1972). UNEP har hovedkvarter i Gigiri, Nairobi, Kenya. Derudover har UNEP seks regionale kontorer, samt en lang række landekontorer.

Sammen med World Meteorological Organization har UNEP i 1988 etableret det internationale klimapanel Intergovernmental Panel on Climate Change (IPCC).

UNEP var også i slutfirserne en af hovedkræfterne i udformningen af  Montreal-protokollen, om at  udfase produktionen af en række substanser (CFC-gasser), der vurderes som ansvarlige for den konstaterede nedbrydning af ozonlaget.

Hovedsædet for UNEP er placeret i Nairobi i Kenya. Danske Inger Andersen leder UENP frem til 2027. I Danmark er UNEP repræsenteret med tre samarbejdscentre; UNEP Copenhagen Climate Centre og Climate Technology Centre and Network (CTCN) i FN Byen og UNEP-DHI Centre on Water and Environment i Hørsholm. FNs miljøprogram har derudover blandt andet et center Arendal i Norge, UNEP/GRID-Arendal. Formålet med centret GRID-Arendal er at levere miljømæssige informationer samt servicere og styrke kapacitetsopbygning af miljømanagement og miljøvurdering. Centret skal styrke FN-systemet gennem styrkelse af FNs miljøindsats og skal være fokuseret på at forsyne offentligheden og beslutningstagere med troværdig og videnskabeligt baseret viden, der kan styrke en fremtidig bæredygtig udvikling.

Eksterne links 
 United Nations Environment Programme (UNEP) – officiel website
 UNEP/GRID Arendal – officiel website

 

Environment Programme
Miljøpolitik
Etableret i 1972
Æstetisk gruppegymnastik

Æstetisk gruppegymnastik er en gymnastik disciplin med kun en serie og uden redskaber. Den minder om Grand Prix gymnastiken, der dog har 2 konkurrenceserier m/u redskab. Desuden adskiller den sig ved at være af højere sværhedsgrad end grand prix-gymnastikken.
Der er sværheder med som balancer, pivouer og spring over gulv.

Se også 
Konkurrencediscipliner
Ivan Gotti

Ivan Gotti (født 28. marts 1969) er en tidligere italiensk professionel landevejscykelrytter.

Gotti blev født i San Pellegrino Terme, Lombardiet. Højdepunktet i han karriere kom da han vandt Giro d'Italia i 1997 og 1999.

Sejre 
 Etapesejr i Giro d'Italia 1996
 Sammenlagt vinder af Giro d'Italia 1997 (og etapesejr)
 Sammenlagt vinder af Giro d'Italia 1999
 Etapesejr i Katalonien Rundt 2001

Eksterne henvisninger

Mandlige cykelryttere fra Italien
Giro d'Italia-vindere
Pavel Tonkov

Pavel Sergejevitj Tonkov (Russisk: Павел Сергеевич Тонков; født 9. februar 1969 i Isjevsk) er en tidligere professionel landevejscykelrytter fra Rusland. Hans største succes kom da han vandt Giro d'Italia i 1996, men han har også placeret sig på en 3. plads i Vuelta a España, og vandt Tour de Suisse i 1995 og Romandiet Rundt i 1997. 

Han trak sig tilbage i 2005.

Pavel Tonkov har haft flere topplaceringer i Giroen(Samlet stiling):

Giroen:
1992: Nr. 7
1993: Nr. 5
1994: Nr. 4
1995: Nr. 6
1996: Nr. 1
1997: Nr. 2
1998: Nr. 2
2000: Nr. 5
2002: Nr. 5
2004: Nr. 13

Eksterne henvisninger

Mandlige cykelryttere fra Rusland
Giro d'Italia-vindere
Personer fra Isjevsk
Politibil

En politibil er et køretøj som er speciel tilpasset for politiets gøremål. Man skelner normalt mellem politibiler, der tydeligt giver sig ud for at være politibiler og civile politibiler. 

Som udgangspunkt kan en hvilken som helst bil være politibil. Til brug for færdselsovervågning har nogle politienheder i andre lande til tider benyttet sig af hurtige sportsvogne. Det italienske politi benytter sig således bl.a. af biler som Lamborghini Gallardo og af forskellige Ferrarier, ligesom det engelske politi bl.a. benytter sig af Mitsubishi EVO  og Jaguar. Langt de fleste politibiler er dog mere almindelige køretøjer.

Eksterne henvisninger 

Dansk hjemmeside med beskrivelse af nuværende og tidligere danske politibiler 
Engelsk hjemmeside, politibiler

Noter 

Bil
Køretøjer
Sikkerhed
Hernán Crespo

Hernán Jorge Crespo (født 5. juli 1975) er en argentinsk fodboldspiller, der spillede i italienske Parma FC. Hans kælenavn er "El Polaco" fordi hans mormor var fra Polen. Crespo har spillet i følgende klubber:

1993–1996 River Plate 62 Kampe (24mål)

1996–2000 Parma 116 Kampe (61mål)

2000–2002 Lazio 54 Kampe (39mål)

2002–2003 Internazionale Kampe 18 (7mål)

2003–2008 Chelsea Kampe 049 (20mål)

2004–2005 → Milan (loan) Kampe 028 (10mål)

2006–2008 → Internazionale (loan) Kampe 48 (18mål)

2008–2009 Internazionale Kampe 15 (3mål)

2009–2010 Genoa Kampe 8 (4mål)

2010–2011 Parma (11mål)

2011-2012 Parma slut på karriere

Eksterne henvisninger 

Fodboldspillere fra Argentina
Fodboldspillere fra Club Atlético River Plate
Deltagere ved verdensmesterskabet i fodbold 1998
Deltagere ved verdensmesterskabet i fodbold 2002
Deltagere ved verdensmesterskabet i fodbold 2006
Taktslag

Taktslag er en underdeling af en takt, normalvis ved 4 eller 3 slag i hhv. taktarterne 4/4 og 3/4. Et taktslag vil almindeligvis være angivet ved en fjerdedelsnode.

Musik
Taktart

Taktart beskriver den måde en takt er opdelt i. Dette gøres ved hjælp af en uforkortet brøk, eksempelvis 3/4. Dette betyder, at takten er inddelt i 3 dele bestående af fjerdedelsnoder.

Den i popmusikken mest benyttede taktart er 4/4. Taktarten 3/4 er typisk kendt fra vals og kendes ved en swingende fornemmelse i musikken. I pop/rockgenren forekommer denne dog oftest i de mere stille ballader.

Rytme
Newtons metode

Newtons metode også kendt som Newton-Raphson metoden er en rekursiv proces indenfor matematikken til bestemmelse af nulpunkter. Det vil altså sige at vi ønsker at bestemme en værdi af variablen x som vi kalder x* således at:

Den rekursive formel ser således ud, hvor f'''(xn) angiver differentialkvotienten til den givne funktion:

Denne formel kræver således at man selv kommer med ét startgæt x0.

 Fordele og ulemper 
Ved Newtons metode er den primære fordel, i forhold til andre metoder, at metoden opfylder kvadratisk konvergens. Dette betyder at metoden under de rette omstændigheder konvergerer således at antallet af korrekte betydende cifre fordobles for hver iteration, som det også kan ses i eksemplet nedenfor.

Samtidig er der også visse ulemper ved metoden. Først og fremmest indgår differentialkvotienten til en funktion, som ikke nødvendigvis altid er lige let at bestemme. Desuden er metoden ikke altid helt pålidelig, og der findes eksempler, hvor metoden aldrig vil konvergere. F.eks. fungerer metoden ikke, hvis den afledte funktion af f er lige med nul

 Eksempel 
Vi betragter et problem hvor vi ønsker at bestemme det positive tal x hvor cos(x) = x3. Vi kan omformulere problemet til følgende nulpunktsproblem f(x) = cos(x) − x3 = 0. Når vi differentierer denne funktion får vi f '(x) = −sin(x) − 3x². Da cos(x) ≤ 1 for alle x og x3 > 1 for x>1, ved vi at vores nulpunkt ligger mellem 0 og 1. Vi forsøger med en startværdi af x0 = 0.5.

De korrekte cifre er understreget i det ovenstående eksempel. I tilfældet x6 er x korrekt i alle de givne decimaler. Vi ser at antallet af korrekte decimaler stiger fra 2 (for x''3) til 5 og derefter 10, som illustrerer den kvadratiske konvergens.

Referencer

Se også 
 Bisektion
 Sekantmetoden

Optimeringsalgoritmer og metoder
Isaac Newton
Rodfindingsalgoritmer
Iterative metoder
High School Musical 2 Soundtrack

High School Musical 2 er soundtracket til Disney-filmen High School Musical 2. Den blev udgivet den 15. august 2007 i Danmark, og den blev udgivet den 14. august 2007 i USA, Storbritannien og Asien osv.

Albummet blev en kæmpe kommerciel succes og gik direkte ind som nr. 1 på Billboard 200 og på salgslisterne for amazon.com og iTunes Store. Albummet solgte i USA 615.000 eksemplarer i løbet af den første uge, hvilket var det fjerdebedste første-uge salg siden målinger begyndte i 1991. I december 2007 havde albummet solgt mere end 6 millioner eksemplar i hele verden. I dag har albummet solgt mere end 7 millioner eksemplarer.

Numre 

"What time is it?" (Alle) – 3:18
"Fabulous" (Sharpay, Ryan og Shappeterne) – 3:00
"Work This Out" (Alle udover Sharpay og Ryan) – 3:03
"You are the music in me" (Gabriella & Troy) – 3:26
"I don't Dance" (Ryan og Chad) – 3:37
"You are the music in me (Reprise)" (Sharpay and Troy) – 2:27
"Gotta Go My Own Way" (Gabriella & Troy) – 3:42
"Bet On It" (Troy) – 3:16
"Everyday" (Gabriella og Troy) – 4:38
"All for One" (Alle) – 4:13     
"Humuhumunukunukua'Pua'a" (Sharpay og Ryan) – 3:08

Noter 

Album fra 2007
Soundtracks
Voksenunderviseruddannelsen

Voksenunderviseruddannelsen (VUU) er en et-årig fuldtidsuddannelse af almen pædagogisk karakter (svarende til 60 ETCS). Uddannelsen kan også gennemføres over 2 år på deltid. 

Sigtet med uddannelsen er at kvalificere nuværende og kommende undervisere af voksne.

Uddannelsen blev etableret i 1995 og er opbygget i fem temablokke
 Voksenpædagogik
 Sociologi
 Praktik
 Psykologi
 Forsøgs- og udviklingsarbejde

Uddannelsen kvalificerer bredt, hvilket også ses på deltagerkredsen, der er: Akademikere, faglærte, skoleledere, konsulenter, projektledere, vejledere, coachere, kursusudviklere og formidlere herunder også personer, der tit holder foredrag.

Videregående uddannelser i Danmark
Voksenuddannelse